201 
Fordøjelseskanalen forløber som sædvanligt hos Nematoderne 
lige igennem Dyret. Oesophagus, hvis Længde svarer nøjagtigt til 
„Hovedet“, har en stærk Indsnøring paa Midten, saaledes, at det 
kommer til at bestaa af to Bulbi, skilte ved et tyndere, ganske 
kort Stykke; det er muskuløst i hele dets Længde. 
Tarmen er tydelig afsat fra Spiserøret ved en ret skarp Ind¬ 
snøring; dens øverste Del har en kraveformig Udvidelse (Fig. 3); 
denne Udvidelse har en noget anden Struktur end den øvrige Del 
af Tarmen, indeholder muligvis Muskler. Endetarmen er kort og 
snever som hos Nematoderne i Almindelighed. 
De hunlige Kønsorganer strækker sig ikke langt i Dyret; 
Ovariernes Forhold synes at være ens hos alle de kendte Arter. 
Uterus er rummelig, og hver Uterusgren indeholder hos den køns¬ 
modne Hun et Skalæg. 
Hos Hannen naar den uparrede Kønskirtel ret langt fremefter 
i Dy ret, Spiklerne er let krummede og enkle af Bygning, uden 
Fortykningslister. Et mindre accessorisk Stykke har jeg ment at 
se med nogenlunde Sikkerhed. Maskuline Papiller findes ikke. 
I Virkeligheden er der ingen Tvivl om, at Chætosoma er en 
Nematode; rent habituelt er Slægten ganske vist stærkt afvigende 
fra Nematodernes sædvanlige Udseende, men hele dens Bygning 
stemmer i alle Hovedtræk saa nøje overens med disse Dyrs Orga¬ 
nisation, at den ganske naturligt har sin Plads indenfor disse, og 
de Forsøg, Metschnikoff og Schepotiefif gør paa at indordne den i 
en særlig Gruppe, der skal være sideordnet med de „ægte Nerna- 
toder“, vil næppe i Fremtiden kunne opretholdes. Metschnikoff mener 
at kunne udskille Rhabdogaster og Chætosoma som „kriechende 
Nematoden“ i Modsætning til de øvrige, fritlevende, svømmende, 
en Betegnelse, der, som Schepotieff meget rigtig bemærker, ikke er 
heldig, da de fritlevende Nematoder ikke svømmer i de forskellige 
Vandlag. Selv om man maa indrømme, at enkelte Nematoder vir¬ 
kelig er i Stand til at svømme, har S. dog ubestridelig Ret i at 
hævde en saadan Inddeling som uheldig; men naar han herefter 
